เงินบาทอ่อนค่าทะลุ 32 บาทต่อ ดอลลาร์ แล้ว
วันนี้ 25 เมษายน 2562 เป็นวันที่ค่าเงินบาทอ่อนสุดในรอบปีนี้ โดยตอนนี้ เคลื่อนไหวอยู่ประมาณ 32.02 - 32.09 บาท ต่อ ดอลลาร์ ปัจจัยสำคัญก็คือ "หลังการเลือกตั้ง" ไม่มีความชัดเจนของการจัดตั้งรัฐบาลใหม่ ต้องยอมรับว่า จนถึงตอนนี้เรายังไม่รู้เลยว่าพรรคไหนจะจัดตั้งรัฐบาลได้  อย่างไรก็ตาม ค่าเงินในภูมิภาคบางสกุล เช่น เงินวอนเกาหลีใต้ ริงกิตมาเลเซีย ก็อ่อนค่าลงมามากเช่นกัน จากความกังวลเรื่องการชะลอตัวของเศรษฐกิจ และการเมืองภายใน  เงินบาทอ่อนแล้วใครได้ประโยชน์ ใครเสียประโยชน์?
25 เม.ย. 2562

เงินบาทอ่อนค่าทะลุ 32 บาทต่อ ดอลลาร์ แล้ว
วันนี้ 25 เมษายน 2562 เป็นวันที่ค่าเงินบาทอ่อนสุดในรอบปีนี้
โดยตอนนี้ เคลื่อนไหวอยู่ประมาณ 32.02 - 32.09 บาท ต่อ ดอลลาร์
ปัจจัยสำคัญก็คือ "หลังการเลือกตั้ง" ไม่มีความชัดเจนของการจัดตั้งรัฐบาลใหม่
ต้องยอมรับว่า จนถึงตอนนี้เรายังไม่รู้เลยว่าพรรคไหนจะจัดตั้งรัฐบาลได้
อย่างไรก็ตาม ค่าเงินในภูมิภาคบางสกุล เช่น เงินวอนเกาหลีใต้ ริงกิตมาเลเซีย ก็อ่อนค่าลงมามากเช่นกัน
จากความกังวลเรื่องการชะลอตัวของเศรษฐกิจ และการเมืองภายใน
เงินบาทอ่อนแล้วใครได้ประโยชน์ ใครเสียประโยชน์?
ถ้าเงินบาทอ่อน การไปเที่ยวต่างประเทศ จะมีค่าใช้จ่ายสูงขึ้น การนำเข้าสินค้าจากต่างประเทศจะมีราคาแพงขึ้น
ส่วนการส่งออกไปต่างประเทศ ถ้าเราขายสินค้าเป็นเงินบาท สินค้าของเราจะมีราคาถูกลงในสายตาต่างชาติ
รวมถึงนักท่องเที่ยวต่างประเทศที่เข้ามาในประเทศไทย ก็จะมีค่าใช้จ่ายถูกลง
อย่างไรก็ตามในช่วงปีที่แล้วค่าเงินบาทแข็งที่สุดในภูมิภาค การอ่อนค่าลงในช่วงนี้ก็เพียงถือว่ากลับมายืนที่เดิมในระดับเดียวกันกับช่วงกลางปีที่แล้ว
สำหรับใครที่ทำการค้าระหว่างประเทศ ส่งออก นำเข้า ก็วางแผนใช้เครื่องป้องกันความเสี่ยงกันดีๆ
เพราะดูแนวโน้มแล้ว เงินบาท มีความผันผวนมากขึ้นในช่วงนี้..
ขอบคุณข้อมูลจาก KResearch ศูนย์วิจัยกสิกรไทย..